Viborger Samler, 1834-01-16
Jndenlandske Efterretninger. Af en i "Dagen" meddeelt udførlig Artikkel om den i Værk værende Plan til ved Dampskibe at sætte Østersøens vigtigste Havne i Forbindelse, erfares, at en dansk Mand, Hr. Commerceraad Neumann, allerede i længere Tid har været beskjæftiget med Forberedelserne hertil; Foretagendet tæller flere Deeltagere, og man har grundet Haab, og tildeels allerede Tillagn, om de resp. Regjeringers Understøttelse til dets Jværksættelse. Allerede i Foraaret 1834 agtes den første Communicationslinie aabnet, nemlig: fra Kjøbenhavn af til Svinemunde og Stettin, 2 Gange ugentlig og ligesaa ofte tilbage. Det er til denne Fart, at Selskabet, som tidligere meldt, har ladet kjøbe det fortrinlige, fuldstændigen udrustede og elegant indrettede stockholmske Dampskib "Rosen, og Hr. Commerceraad Neumann har ansøgt om, at det maa føre dansk Flag og bære Hs. Maj. Dronningens Navn. Sildigere hen paa Aaret agter mon paa denne Fart ogsaa at lade Rosen" anløbe Malmøe, og maaskee, for Juli og August, ogsaa Rønne paa Bornholm. J Foraaret 1835 vil mon en Gang om Ugen lade et andet Dampskib gaae fra Stettin af, over Svinemunde, Drotningskar, Calmar eller Visby, til Stockholm, hvilket da sættes i Forbindelse med et Dampskib, der skal sættes i Gang fra Stockholm, over Helsingfors, til Petersborg, og i Foraaret 1836 agtes et tredie bragt i regelmæssig Fart to eller tre Gange om Maaneden, ligeledes fra Stettin, over Svinemunde, Colberg, Hela, Pillau og Memel, til Riga og samme Vei tilbage. "Disse Communicationsliner", hedder det, ere allerede afgjort bestemte, og flere Skridt gjorte til deres Jværksættelse." Nogle andre, hvis Details endnu ikke ere aldeles bestemte, ville i sin Tid blive bragte til offentlig Kundskab. De øvrige Grundbetingelser for dette vigtige Foretagende ere følgende: "Anordningen af Dampskibsfarten mellem de nævnte Stæder vil blive truffen saa hensigtsmæssig og med Publikums Ønsker saa overeensstemmende som muligt; Priserne for Passagerer og Varer ville ikke blive stillede høiere end de, der ere fastsatte ved lignende Indretninger her og udenlands. For at give det hele Foretagende en end større Betydning for Handelsinteressen, og tillige tilsikkre dette med store Omkostninger forbundne Værk en tilforladeligere Existents, har man til Hensigt at tilbyde de Landes Regjeringer, som herved sættes i ny, mangesidig directe Forbindelse, Afbenyttelsen af Dampskibene til at befordre Brevposterne (hvilket ogsaa er skeet med den herværende Generalpostdirection). Det lader sig saa meget sikkrere vente, at dette Tilbud antages, som ikke blot den derfor forlangte Erstatning vil blive ansat meget billigt, men ogsaa Commanden over Skibet anbetroet duelige Marineofficierer i Forening med sagkyndige Machinister. Bestyrelsen vil paa alle Stationerne blive overdraget anseete Handelshuse. Tourenes Antal og Vedvaren er ingenlunde indskrænket til en vis Bestemmelse, men skal udvides saavidt, som Veirligets Jndflydelse kun paa nogen Maade vil tilstede det." – Ved en i Naboriget paatænkt Dampskibs-Frobindelse imellem det sydligere Sverrig og Stockholm torde Kjøbenhavn ogsaa komme i regelmæssig directe Forbindelse med Sverrigs Hovedstad.